《金陵怀古》
明代·董纪

六朝事迹今何在，禾黍离离满地愁。商女隔江犹唱曲，远人怀土莫登楼。

潮随雁落回京口，山作龙蟠护石头。记近酒家曾夜泊，秦淮寒月照孤舟。

作者简介：董纪，明字良史，后以字行，更字述夫，号一槎，上海人。洪武（一三六八至一三九八）中任江西按察佥事。善草书。著西郊笑端集。《书史会要、大观录》